దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
71 పాయింట్లు న‌ష్ట‌పోయిన సెన్సెక్స్
ఉద‌యం స్వ‌ల్ప లాభాల‌తో ప్రారంభ‌మైన దేశీయ మార్క‌ట్లు ఆద్యంతం తీవ్ర ఒడిదొడుకులకు లోనై చివ‌ర‌కు స్వ‌ల్ప న‌ష్టాల‌తో ముగిశాయి.
Samayam Telugu | Updated:
Jul 5, 2018, 04:35PM IST
ఉద‌యం స్వ‌ల్ప లాభాల‌తో ప్రారంభ‌మైన దేశీయ మార్క‌ట్లు ఆద్యంతం తీవ్ర ఒడిదొడుకులకు లోనై చివ‌ర‌కు స్వ‌ల్ప న‌ష్టాల‌తో ముగిశాయి. ట్రేడింగ్ ముగిసే స‌రికి బీఎస్ఈ సెన్సెక్స్ 70.85 పాయింట్లు దిగ‌జారి 35,574.55 వ‌ద్ద ముగియ‌గా, నిఫ్టీ 20 పాయింట్లు న‌ష్టపోయి 10,750 వ‌ద్ద స్థిర‌ప‌డింది. అంత‌ర్జాతీయ వాణిజ్య యుద్ధ ప‌రిస్థితులు చ‌క్క‌బ‌డ‌క‌పోవ‌డంతో, ప్రపంచ మార్కెట్ల నుంచి బ‌ల‌హీన‌మైన సంకేతాలు ఉన్న‌ప్ప‌టికీ మార్కెట్ల‌పై మార్కెట్ ప్రారంభంలో పెద్ద‌గా ప్ర‌భావం ప‌డ‌లేదు.
రిల‌య‌న్స్ ఏజీఎం ప్రారంభ‌మైన త‌ర్వాత మార్కెట్ల‌లో చాలా సేపు సానుకూల‌త కొన‌సాగిన‌ట్లు క‌నిపించింది. అయితే ఇదే పాజిటివ్ ట్రెండ్ ఎంతో సేపు కొన‌సాగ‌లేదు. మిడ్ సెష‌న్ త‌ర్వాత ఊహించ‌ని కార‌ణాల వ‌ల్ల‌ అమ్మ‌కాల ఒత్తిడి కొన‌సాగింది. దీంతో మార్కెట్లు న‌ష్టపోయాయి.
బీఎస్ఈ సెన్సెక్స్ సూచీలో యెస్ బ్యాంక్(3.96%), ఐటీసీ(2.97%), బ‌జాజ్ ఆటో(2.45%), ఏసియ‌న్ పెయింట్స్(2.35%), కోల్ ఇండియా(2.27%), ఎం అండ్ ఎం(1.34%) ఎక్కువ‌గా లాభ‌ప‌డ‌గా, మ‌రో వైపు ఇన్ఫీ(4.47%), వీఈడీఎల్(3.09%), టాటా స్టీల్(2.71%), రిల‌య‌న్స్(2.53%), స‌న్ ఫార్మా(2.31%), టాటా మోటార్స్(2.06%) అత్య‌ధికంగా న‌ష్ట‌పోయాయి.